డ్రగ్స్ రాకెట్ వ్యవహారం టాలీవుడ్ను షేక్ చేస్తోంది. తెలుగు సినీ పరిశ్రమలోని కొంతమంది ప్రముఖ నటులు డ్రగ్స్ వాడుతున్నారని బయటకు రావడంతో చాలామంది ఆశ్చర్యపోయారు. ఈ కేసులో హీరోయిన్ ఛార్మికి కూడా నోటీసులు జారీ చేశారు అధికారులు. అయితే తన కూతురుకు డ్రగ్స్ వాడే అలవాటు లేదని, మీడియా అనవసరంగా రాద్ధాంతం చేస్తోందని ఆరోపిస్తున్నారు ఛార్మీ కౌర్ తండ్రి దీప్ సింగ్ ఉప్పల్.‘నా కూతురు కష్టాన్ని నమ్ముకుంది. 13 ఏళ్ల వయసులో సినీ రంగ ప్రవేశం చేసి ఎన్నో కష్టాలు ఎదుర్కొని ఈ స్థాయికి వచ్చింది. నాకు నా కూతురు గురించి బాగా తెలుసు. ఆమె ఎంతో హార్డ్ వర్కర్. ఇలాంటి అసాంఘిక కార్యకలాపాల్లో పాల్గొంటే ఆమె ఈ స్థాయికి వచ్చుండేది కాదు. నా కూతురు డ్రగ్స్ వాడుతున్నట్టు వచ్చిన వార్తలు పూర్తిగా అబద్ధం. ఏదైనా రాసేముందు ఆయా వ్యక్తులకు కుటుంబాలు ఉంటాయన్న విషయం గుర్తుంచుకోండి. ఈ వార్తల కారణంగా నా భార్య ఎంతో డిస్ట్రబ్ అయింది. తన కూతురిపై వచ్చిన ఆరోపణలతో ఆమె గుండె బద్దలైపోయింద’ని ఆయన అన్నారు.
drugs racket vyavahaaram talivudnu shek chestondi. telugu cinee parisramalooni kontamandi pramukha natulu drugs vaadutunnaarani bayataku raavadamtho chaalaamandi aascharyapoyaaru. ee kesulo heroin chaarmiki kuudaa notisulu jaarii chesaru adhikaarulu. ayithe tana koothuruku drugs vade alavaatu ledani, media anavasaramgaa raaddhaantam chestondani aaropistunnaaru chaarmi cour tandri deep sing uppal.‘naa koothuru kashtanni nammukundi. 13 ella vayasulo cinee ranga pravesam chesi enno kashtaalu edurkoni ee sthaayiki vachindi. naaku naa koothuru gurinchi baga telusu. aame entho hard varkar. ilanti asanghika kaaryakalaapaallo palgonte aame ee sthaayiki vachundedi kaadu. naa koothuru drugs vaadutunnattu vachina vaartalu puurtigaa abaddham. edaina rasemundu aayaa vyaktulaku kutumbaalu untayanna vishayam gurtunchukondi. ee vaartala kaaranamgaa naa bharya entho distrab ayindi. tana koothuripai vachina aaropanalato aame gunde baddalaipoyinda’ni aayana annaru.